Όροι Παροχής Υπηρεσιών της Google 
Τελευταία τροποποίηση: 11 Νοεμβρίου 2013 
Καλώς ήρθατε στην Google! 
Σας ευχαριστούμε που χρησιμοποιείτε τα προϊόντα και τις υπηρεσίες μας (“Υπηρεσίες”). Οι Υπηρεσίες παρέχονται από την Google Inc. (“Google”), με έδρα στη διεύθυνση 1600 Amphitheatre Parkway, Mountain View, CA 94043, στις Ηνωμένες Πολιτείες. 
Χρησιμοποιώντας τις Υπηρεσίες μας, συμφωνείτε με τους παρόντες όρους. Παρακαλούμε διαβάστε τους προσεκτικά. 
Οι Υπηρεσίες μας παρουσιάζουν μεγάλη διαφοροποίηση, επομένως ορισμένες φορές ενδέχεται να ισχύουν επιπλέον όροι ή απαιτήσεις προϊόντων (συμπεριλαμβανομένων ορίων ηλικίας). Οι επιπλέον όροι θα διατίθενται με τις σχετικές Υπηρεσίες και θα γίνονται τμήμα του συμφωνητικού σας μαζί μας σε περίπτωση που χρησιμοποιήσετε τις συγκεκριμένες Υπηρεσίες. 
Χρήση των Υπηρεσιών μας 
Πρέπει να ακολουθείτε οποιεσδήποτε πολιτικές σάς διατίθενται στα πλαίσια των Υπηρεσιών. 
Μην κάνετε κακή χρήση των Υπηρεσιών μας. Για παράδειγμα, μην παρεμβείτε στη λειτουργία των Υπηρεσιών μας ή προσπαθήσετε να αποκτήσετε πρόσβαση σε αυτές, χρησιμοποιώντας διαφορετική μέθοδο σε σχέση με τη διεπαφή και τις οδηγίες που παρέχουμε. Μπορείτε να χρησιμοποιήσετε τις Υπηρεσίες μας μόνο στο βαθμό που επιτρέπεται από τη νομοθεσία, συμπεριλαμβανομένων των σχετικών νόμων και κανονισμών οι οποίοι αφορούν στον έλεγχο της εξαγωγής και της επανεξαγωγής. Μπορεί να αναστείλουμε ή να σταματήσουμε την παροχή των Υπηρεσιών μας, εάν δεν συμμορφώνεστε με τους όρους ή τις πολιτικές μας ή εάν ερευνούμε ύποπτη δραστηριότητα κακής χρήσης. 
Η χρήση των Υπηρεσιών μας δεν σας δίνει κυριότητα επί τυχόν δικαιωμάτων πνευματικής ιδιοκτησίας όσον αφορά στις Υπηρεσίες μας ή στο περιεχόμενο στο οποίο αποκτάτε πρόσβαση. Δεν επιτρέπεται να χρησιμοποιήσετε το περιεχόμενο από τις Υπηρεσίες μας, εκτός εάν αποκτήσετε άδεια από τον κάτοχό του ή εάν επιτρέπεται διαφορετικά από τη νομοθεσία. Αυτοί οι όροι δεν σας εκχωρούν το δικαίωμα χρήσης τυχόν επωνυμιών ή λογότυπων που χρησιμοποιούνται στις Υπηρεσίες μας. Δεν επιτρέπεται να καταργήσετε, να αποκρύψετε ή να τροποποιήσετε οποιεσδήποτε νομικές ειδοποιήσεις που εμφανίζονται στις Υπηρεσίες μας ή μαζί με αυτές. 
Στις Υπηρεσίες μας εμφανίζεται ορισμένο περιεχόμενο που δεν ανήκει στην Google. Για το εν λόγω περιεχόμενο, την αποκλειστική ευθύνη φέρει το πρόσωπο που το καθιστά διαθέσιμο. Ενδέχεται να ελέγξουμε το περιεχόμενο για να διαπιστώσουμε εάν είναι παράνομο ή παραβαίνει τις πολιτικές μας και μπορεί να καταργήσουμε ή να αρνηθούμε να εμφανίσουμε περιεχόμενο για το οποίο πιστεύουμε εύλογα ότι παραβαίνει τις πολιτικές μας ή τη νομοθεσία. Αυτό όμως δεν σημαίνει απαραίτητα ότι ελέγχουμε το περιεχόμενο, επομένως μην θεωρείτε δεδομένο το συγκεκριμένο έλεγχο. 
Σχετικά με την από μέρους σας χρήση των Υπηρεσιών, ενδέχεται να σας αποστείλουμε ανακοινώσεις υπηρεσίας, μηνύματα διαχείρισης και άλλες πληροφορίες. Μπορείτε να εξαιρεθείτε από κάποιες από αυτές τις επικοινωνίες. 
Ορισμένες από τις Υπηρεσίες μας διατίθενται σε κινητές συσκευές. Μη χρησιμοποιείτε αυτές τις Υπηρεσίες με τρόπο που σας αποσπά και σας εμποδίζει να συμμορφώνεστε με τους νόμους περί επισκεψιμότητας ή ασφάλειας. 
Ο Λογαριασμός σας Google 
Ίσως χρειαστείτε έναν Λογαριασμό Google για να χρησιμοποιήσετε ορισμένες από τις Υπηρεσίες μας. Μπορείτε να δημιουργήσετε τον δικό σας Λογαριασμό Google ή ο Λογαριασμός σας Google μπορεί να σας εκχωρηθεί από έναν διαχειριστή, όπως ο εργοδότης σας ή το εκπαιδευτικό σας ίδρυμα. Εάν χρησιμοποιείτε Λογαριασμό Google που σας έχει εκχωρηθεί από έναν διαχειριστή, ενδέχεται να ισχύουν διαφορετικοί ή πρόσθετοι όροι και ο διαχειριστής σας μπορεί να έχει δυνατότητα πρόσβασης στον λογαριασμό σας ή απενεργοποίησής του. 
Για να προστατεύσετε το Λογαριασμό σας στην Google, τηρείτε μυστικό τον κωδικό πρόσβασής σας. Είστε υπεύθυνοι για τις δραστηριότητες που πραγματοποιούνται στο Λογαριασμό σας στην Google ή μέσω αυτού. Προσπαθήστε να μην χρησιμοποιήσετε ξανά τον κωδικό πρόσβασης του Λογαριασμού σας στην Google σε εφαρμογές τρίτων. Εάν διαπιστώσετε οποιαδήποτε μη εξουσιοδοτημένη χρήση του κωδικού πρόσβασής σας ή του Λογαριασμού σας στην Google, ακολουθήστε αυτές τις οδηγίες (http://support.google.com/accounts/bin/answer.py?hl=el&answer=58585). 
Προστασία Απορρήτου και Πνευματικών Δικαιωμάτων 
Οι πολιτικές απορρήτου (http://www.google.com/policies/privacy/) της Google εξηγούν πώς αντιμετωπίζουμε τα προσωπικά σας δεδομένα και πώς προστατεύουμε το απόρρητό σας όταν χρησιμοποιείτε τις Υπηρεσίες μας. Χρησιμοποιώντας τις Υπηρεσίες μας, συμφωνείτε ότι η Google μπορεί να χρησιμοποιήσει τα εν λόγω δεδομένα σύμφωνα με τις πολιτικές απορρήτου της. 
Ανταποκρινόμαστε σε ειδοποιήσεις φερόμενης παραβίασης πνευματικών δικαιωμάτων και τερματίζουμε λογαριασμούς παραβατών κατ’ επανάληψη, σύμφωνα με τη διαδικασία που ορίζεται στο Νόμο για τα δικαιώματα πνευματικής ιδιοκτησίας στην ψηφιακή εποχή, των ΗΠΑ. 
Παρέχουμε πληροφορίες για να βοηθάμε τους κατόχους πνευματικών δικαιωμάτων να διαχειρίζονται την πνευματική τους ιδιοκτησία στο διαδίκτυο. Εάν πιστεύετε ότι παραβιάζονται τα πνευματικά δικαιώματά σας και θέλετε να μας ειδοποιήσετε, μπορείτε να βρείτε πληροφορίες σχετικά με την υποβολή ειδοποιήσεων και την πολιτική της Google σχετικά με την ανταπόκριση σε αυτές, στο Κέντρο βοήθειας (http://support.google.com/bin/static.py?hl=el&ts=1114905&page=ts.cs). 
Το περιεχόμενό σας στις Υπηρεσίες μας 
Ορισμένες από τις Υπηρεσίες μας σας δίνουν τη δυνατότητα υποβολής περιεχομένου. Διατηρείτε την κυριότητα τυχόν δικαιωμάτων πνευματικής ιδιοκτησίας που σας ανήκουν στο συγκεκριμένο περιεχόμενο. Εν συντομία, ό,τι σας ανήκει παραμένει δικό σας. 
Όταν μεταφορτώνετε ή με άλλο τρόπο υποβάλλετε περιεχόμενο στις Υπηρεσίες μας, δίνετε στην Google (και σε εκείνους με τους οποίους συνεργάζεται) μια παγκόσμια άδεια χρήσης, φιλοξενίας, αποθήκευσης, αναπαραγωγής, τροποποίησης, δημιουργίας παράγωγων έργων (όπως αυτά που προκύπτουν από μεταφράσεις, προσαρμογές ή άλλες αλλαγές που πραγματοποιούμε, προκειμένου το περιεχόμενό σας να λειτουργεί καλύτερα με τις Υπηρεσίες μας), επικοινωνίας, δημοσίευσης, δημόσιας εκτέλεσης, δημόσιας προβολής και διανομής του εν λόγω περιεχομένου. Τα δικαιώματα που εκχωρείτε στη συγκεκριμένη άδεια παραχωρούνται για το συγκεκριμένο σκοπό της λειτουργίας, της προώθησης και της βελτίωσης των Υπηρεσιών μας, καθώς και για την ανάπτυξη νέων Υπηρεσιών. Αυτή η άδεια εξακολουθεί να ισχύει ακόμα και αν σταματήσετε να χρησιμοποιείτε τις Υπηρεσίες μας (για παράδειγμα, για μια καταχώριση επιχείρησης που έχετε προσθέσει στους Χάρτες Google). Ορισμένες Υπηρεσίες ενδέχεται να σας προσφέρουν τρόπους πρόσβασης και κατάργησης περιεχομένου που έχει παρασχεθεί στις συγκεκριμένες Υπηρεσίες. Επίσης, σε ορισμένες από τις Υπηρεσίες μας, υπάρχουν όροι ή ρυθμίσεις που περιορίζουν το εύρος χρήσης του περιεχομένου που υποβάλλεται στις εν λόγω Υπηρεσίες. Βεβαιωθείτε ότι έχετε τα απαραίτητα δικαιώματα για να μας εκχωρήσετε αυτήν την άδεια για οποιοδήποτε περιεχόμενο υποβάλλετε στις Υπηρεσίες μας. 
Εάν διαθέτετε Λογαριασμό Google, ενδέχεται να προβάλουμε το όνομα και τη φωτογραφία του προφίλ σας, καθώς και τις ενέργειες τις οποίες εκτελείτε στο Google ή σε εφαρμογές τρίτων οι οποίες είναι συνδεδεμένες με το Λογαριασμό σας στην Google (όπως τις επισημάνσεις με +1, τις κριτικές που συντάσσετε και τα σχόλια που αναρτάτε) στις Υπηρεσίες μας, συμπεριλαμβανομένης της προβολής σε διαφημίσεις και σε άλλα εμπορικά περιβάλλοντα. Θα σεβαστούμε τις επιλογές σας για τον περιορισμό της κοινής χρήσης ή τις ρυθμίσεις ορατότητας του Λογαριασμού σας στην Google. Για παράδειγμα, μπορείτε να ορίσετε τις ρυθμίσεις σας, έτσι ώστε το όνομα και η φωτογραφία σας να μην εμφανίζονται σε διαφημίσεις. 
Μπορείτε να βρείτε περισσότερες πληροφορίες σχετικά με τον τρόπο με τον οποίο η Google χρησιμοποιεί και αποθηκεύει περιεχόμενο στην πολιτική απορρήτου ή στους πρόσθετους όρους για συγκεκριμένες Υπηρεσίες. Εάν υποβάλετε σχόλια ή προτάσεις σχετικά με τις Υπηρεσίες μας, μπορεί να χρησιμοποιήσουμε τα σχόλια ή τις προτάσεις σας χωρίς υποχρέωση απέναντί σας. 
Σχετικά με το Λογισμικό στις Υπηρεσίες μας 
Όταν μια Υπηρεσία απαιτεί ή περιλαμβάνει λογισμικό λήψης, αυτό το λογισμικό μπορεί να πραγματοποιεί αυτόματα ενημερώσεις στη συσκευή σας όταν διατίθεται μια νέα έκδοση ή λειτουργία. Ορισμένες Υπηρεσίες ενδέχεται να σας επιτρέπουν να τροποποιείτε τις αυτόματες ρυθμίσεις ενημέρωσης. 
Η Google σάς παρέχει μια προσωπική, μη αποκλειστική άδεια παγκόσμιου επιπέδου, χωρίς δυνατότητα εκχώρησης και υποχρέωση καταβολής πνευματικών δικαιωμάτων για τη χρήση του λογισμικού που σας παρέχεται από την Google στο πλαίσιο των Υπηρεσιών. Η εν λόγω άδεια έχει αποκλειστικό σκοπό την παροχή της δυνατότητας για χρήση και απόλαυση των πλεονεκτημάτων των Υπηρεσιών, όπως παρέχονται από την Google και με τρόπο που επιτρέπεται από τους εν λόγω όρους. Δεν επιτρέπεται να προβείτε στην αντιγραφή, την τροποποίηση, τη διανομή, την πώληση ή την εκμίσθωση οποιουδήποτε τμήματος των Υπηρεσιών μας ή του συμπεριλαμβανόμενου λογισμικού, αλλά ούτε και να πραγματοποιήσετε αποσυμπίληση ή να επιχειρήσετε να εξαγάγετε τον πηγαίο κώδικα του εν λόγω λογισμικού, εκτός εάν η νομοθεσία απαγορεύει αυτούς τους περιορισμούς ή εάν διαθέτετε την έγγραφη άδειά μας. 
Θεωρούμε ιδιαίτερα σημαντικό το λογισμικό ανοικτού κώδικα. Κάποιο από το λογισμικό που χρησιμοποιείται στις Υπηρεσίες μας, μπορεί να προσφέρεται στα πλαίσια μιας άδειας λογισμικού ανοικτού κώδικα που θα σας διαθέσουμε. Ενδέχεται να υπάρχουν διατάξεις στην άδεια λογισμικού ανοικτού κώδικα που παρακάμπτουν ρητά κάποιους από αυτούς τους όρους. 
Τροποποίηση και Τερματισμός των Υπηρεσιών μας 
Αλλάζουμε και βελτιώνουμε συνεχώς τις Υπηρεσίες μας. Ενδέχεται να προσθέτουμε ή να καταργούμε στοιχεία ή λειτουργίες και μπορεί επίσης να αναστέλλουμε ή να διακόψουμε πλήρως μια Υπηρεσία. 
Μπορείτε να σταματήσετε να χρησιμοποιείτε τις Υπηρεσίες μας οποιαδήποτε στιγμή, αν και δεν είναι κάτι που επιθυμούμε. Η Google μπορεί επίσης, ανά πάσα στιγμή, να σταματήσει να σας παρέχει τις Υπηρεσίες, καθώς και να προσθέσει ή να δημιουργήσει νέα όρια για τις Υπηρεσίες μας οποτεδήποτε. 
Πιστεύουμε ότι τα δεδομένα σας ανήκουν σε εσάς και η διατήρηση της πρόσβασής σας σε αυτά είναι σημαντική. Εάν διακόψουμε την παροχή μιας Υπηρεσίας, όπου είναι ευλόγως δυνατό, θα σας ειδοποιήσουμε έγκαιρα εκ των προτέρων για να μπορέσετε να μεταφέρετε τις πληροφορίες σας από τη συγκεκριμένη Υπηρεσία. 
Εγγυήσεις και Δηλώσεις Αποποίησης 
Παρέχουμε τις Υπηρεσίες μας χρησιμοποιώντας ένα εμπορικά εύλογο επίπεδο δυνατοτήτων και προσοχής και ελπίζουμε ότι θα απολαύσετε τη χρήση τους. Ωστόσο, υπάρχουν ορισμένα πράγματα που δεν μπορούμε να υποσχεθούμε σχετικά με τις Υπηρεσίες μας. 
ΕΚΤΟΣ ΕΑΝ ΟΡΙΖΕΤΑΙ ΡΗΤΑ ΣΤΟΥΣ ΠΑΡΟΝΤΕΣ ΟΡΟΥΣ Ή ΤΟΥΣ ΠΡΟΣΘΕΤΟΥΣ ΟΡΟΥΣ, ΟΥΤΕ Η GOOGLE ΑΛΛΑ ΟΥΤΕ ΟΙ ΠΡΟΜΗΘΕΥΤΕΣ Ή ΟΙ ΔΙΑΝΟΜΕΙΣ ΤΗΣ ΔΕΣΜΕΥΟΝΤΑΙ ΣΧΕΤΙΚΑ ΜΕ ΤΙΣ ΥΠΗΡΕΣΙΕΣ. ΓΙΑ ΠΑΡΑΔΕΙΓΜΑ, ΔΕΝ ΔΕΣΜΕΥΟΜΑΣΤΕ ΣΧΕΤΙΚΑ ΜΕ ΤΟ ΠΕΡΙΕΧΟΜΕΝΟ ΣΤΙΣ ΥΠΗΡΕΣΙΕΣ, ΤΗ ΣΥΓΚΕΚΡΙΜΕΝΗ ΛΕΙΤΟΥΡΓΙΑ ΤΩΝ ΥΠΗΡΕΣΙΩΝ, ΤΗΝ ΑΞΙΟΠΙΣΤΙΑ ΤΟΥΣ, ΤΗ ΔΙΑΘΕΣΙΜΟΤΗΤΑ ΤΟΥΣ Ή ΤΗ ΔΥΝΑΤΟΤΗΤΑ ΙΚΑΝΟΠΟΙΗΣΗΣ ΤΩΝ ΑΝΑΓΚΩΝ ΣΑΣ. ΠΑΡΕΧΟΥΜΕ ΤΙΣ ΥΠΗΡΕΣΙΕΣ “ΩΣ ΕΧΟΥΝ”. 
ΣΕ ΟΡΙΣΜΕΝΕΣ ΔΩΣΙΔΙΚΙΕΣ ΥΠΑΡΧΟΥΝ ΠΡΟΒΛΕΨΕΙΣ ΓΙΑ ΣΥΓΚΕΚΡΙΜΕΝΕΣ ΕΓΓΥΗΣΕΙΣ, ΟΠΩΣ Η ΣΙΩΠΗΡΗ ΕΓΓΥΗΣΗ ΠΕΡΙ ΕΜΠΟΡΕΥΣΙΜΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ ΚΑΙ ΜΗ ΠΑΡΑΒΙΑΣΗΣ ΠΝΕΥΜΑΤΙΚΩΝ ΔΙΚΑΙΩΜΑΤΩΝ. ΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗ ΝΟΜΟΘΕΣΙΑ, ΑΠΟΚΛΕΙΟΥΜΕ ΟΛΕΣ ΤΙΣ ΕΓΓΥΗΣΕΙΣ. 
Ευθύνη για τις Υπηρεσίες μας 
ΟΤΑΝ ΕΠΙΤΡΕΠΕΤΑΙ ΑΠΟ ΤΗ ΝΟΜΟΘΕΣΙΑ, Η GOOGLE, ΟΙ ΠΡΟΜΗΘΕΥΤΕΣ ΚΑΙ ΟΙ ΔΙΑΝΟΜΕΙΣ ΤΗΣ, ΔΕΝ ΕΥΘΥΝΟΝΤΑΙ ΓΙΑ ΑΠΟΛΕΣΘΕΝΤΑ ΚΕΡΔΗ, ΕΣΟΔΑ Ή ΔΕΔΟΜΕΝΑ, ΟΙΚΟΝΟΜΙΚΕΣ ΑΠΩΛΕΙΕΣ Ή ΕΜΜΕΣΕΣ, ΕΙΔΙΚΕΣ, ΑΠΟΘΕΤΙΚΕΣ, ΥΠΟΔΕΙΓΜΑΤΙΚΕΣ Ή ΠΟΙΝΙΚΕΣ ΖΗΜΙΕΣ. 
ΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗ ΝΟΜΟΘΕΣΙΑ, Η ΣΥΝΟΛΙΚΗ ΕΥΘΥΝΗ ΤΗΣ GOOGLE, ΤΩΝ ΠΡΟΜΗΘΕΥΤΩΝ ΚΑΙ ΤΩΝ ΔΙΑΝΟΜΕΩΝ ΤΗΣ, ΓΙΑ ΟΠΟΙΑΔΗΠΟΤΕ ΑΞΙΩΣΗ ΣΤΑ ΠΛΑΙΣΙΑ ΤΩΝ ΠΑΡΟΝΤΩΝ ΟΡΩΝ, ΣΥΜΠΕΡΙΛΑΜΒΑΝΟΜΕΝΩΝ ΤΥΧΟΝ ΣΙΩΠΗΡΩΝ ΕΓΓΥΗΣΕΩΝ, ΠΕΡΙΟΡΙΖΕΤΑΙ ΣΤΟ ΠΟΣΟ ΠΟΥ ΜΑΣ ΚΑΤΑΒΑΛΑΤΕ ΓΙΑ ΤΗ ΧΡΗΣΗ ΤΩΝ ΥΠΗΡΕΣΙΩΝ (Ή, ΚΑΤΟΠΙΝ ΕΠΙΛΟΓΗΣ ΜΑΣ, ΣΤΗΝ ΕΚ ΝΕΟΥ ΠΑΡΟΧΗ ΤΩΝ ΥΠΗΡΕΣΙΩΝ). 
ΣΕ ΟΛΕΣ ΤΙΣ ΠΕΡΙΠΤΩΣΕΙΣ, Η GOOGLE, ΟΙ ΠΡΟΜΗΘΕΥΤΕΣ ΚΑΙ ΟΙ ΔΙΑΝΟΜΕΙΣ ΤΗΣ ΔΕΝ ΕΥΘΥΝΟΝΤΑΙ ΓΙΑ ΤΥΧΟΝ ΑΠΩΛΕΙΑ Ή ΖΗΜΙΑ ΠΟΥ ΔΕΝ ΕΙΝΑΙ ΕΥΛΟΓΩΣ ΠΡΟΒΛΕΠΟΜΕΝΗ. 
Εταιρικές χρήσεις των Υπηρεσιών μας 
Εάν χρησιμοποιείτε τις Υπηρεσίες μας εκ μέρους μιας επιχείρησης, αυτή η επιχείρηση αποδέχεται αυτούς τους όρους. Θα αναλάβει την πλήρη ευθύνη και θα αποζημιώσει την Google και τις συνδεδεμένες με αυτήν εταιρίες, τα στελέχη, τους αντιπροσώπους και υπαλλήλους αυτής έναντι οποιασδήποτε αξίωσης, αγωγής ή ενέργειας εγείρεται εξαιτίας της χρήσης των Υπηρεσιών ή εξαιτίας παράβασης των παρόντων όρων, συμπεριλαμβανομένης οποιασδήποτε υποχρέωσης ή οποιωνδήποτε εξόδων προκύψουν από όλες τις αξιώσεις, απώλειες, ζημίες, αγωγές, δικαστικές αποφάσεις, δαπάνες αντιδικίας και δικηγορικές αμοιβές. 
Σχετικά με τους παρόντες Όρους 
Ενδέχεται να τροποποιήσουμε τους παρόντες όρους ή τυχόν πρόσθετους όρους που ισχύουν για μία Υπηρεσία, όπως, παραδείγματος χάριν, για να απεικονίσουμε αλλαγές στη νομοθεσία ή στις Υπηρεσίες μας. Θα πρέπει να ανατρέχετε τακτικά στους όρους. Θα δημοσιεύσουμε την ειδοποίηση για τις τροποποιήσεις αυτών των όρων σε αυτήν τη σελίδα. Θα δημοσιεύσουμε την ειδοποίηση για τους τροποποιημένους επιπλέον όρους στη σχετική Υπηρεσία. Οι αλλαγές δεν θα ισχύουν αναδρομικά και θα τίθενται σε ισχύ όχι νωρίτερα από δεκατέσσερις ημέρες από την ανάρτησή τους. Ωστόσο, οι αλλαγές που αφορούν συγκεκριμένες νέες λειτουργίες μιας Υπηρεσίας ή οι αλλαγές που πραγματοποιούνται για νομικούς λόγους θα τίθενται άμεσα σε ισχύ. Εάν δεν συμφωνείτε με τους τροποποιημένους όρους για μια Υπηρεσία, θα πρέπει να διακόψετε τη χρήση της. 
Εάν υπάρχει αντίθεση ανάμεσα στους παρόντες όρους και τους επιπλέον όρους, υπερισχύουν οι επιπλέον όροι. 
Η σχέση σας με την Google διέπεται από τους παρόντες όρους. Οι συγκεκριμένοι όροι δεν δημιουργούν δικαιώματα τρίτων δικαιούχων. 
Σε περίπτωση που δεν συμμορφωθείτε με τους παρόντες όρους και δεν προχωρήσουμε άμεσα σε κάποια ενέργεια, αυτό δεν σημαίνει ότι παραιτούμαστε από τυχόν δικαιώματα που μπορεί να έχουμε (όπως η ανάληψη δράσης στο μέλλον). 
Αν διαπιστωθεί ότι ένας συγκεκριμένος όρος δεν είναι εφαρμόσιμος, αυτό δεν θα επηρεάσει άλλους όρους. 
Για τυχόν διαφωνίες που προκύπτουν από τους παρόντες όρους ή σχετίζονται με αυτούς ή τις Υπηρεσίες, θα ισχύει η νομοθεσία της Καλιφόρνια των ΗΠΑ, εξαιρουμένων των διατάξεων περί διενέξεων νόμων της Καλιφόρνια. Όλες οι αξιώσεις που προκύπτουν ή σχετίζονται με τους εν λόγω όρους ή τις Υπηρεσίες θα εκδικάζονται αποκλειστικά στα ομοσπονδιακά ή πολιτειακά δικαστήρια της κομητείας Santa Clara, στην Καλιφόρνια των ΗΠΑ. Εσείς και η Google συναινείτε στην προσωπική δικαιοδοσία των εν λόγω δικαστηρίων. 
Για πληροφορίες σχετικά με τους τρόπους επικοινωνίας με την Google, επισκεφθείτε τη σελίδα επικοινωνίας (http://www.google.com/contact/).